તત્કાલીન પ્રધાનમંત્રી અટલ બિહારી વાજયેપી શ્રદ્ધાંજલિ આપવા માટે સ્વયં જમ્મુ-કાશ્મીર ભવનમાં આવ્યા અને તેમના પાર્થિવ શરીર પર પુષ્પ અર્પિત કરતાં કહ્યું કે, ‘કુશક બકુલા વગર લદ્દાખની કલ્પના જ ન કરી શકાય.’ ૧૬ નવેમ્બર રવિવારના દિવસે સંપૂર્ણ રાજકીય સમ્માન સાથે પેઠુપ ગોન્પાના મહાકાળ મંદિરની પાસે તેમના અંતિમ સંસ્કાર કરવામાં આવ્યા. ૨૦૦૫માં તેમને શ્રદ્ધાંજલિ આપતાં ભારત સરકારના લેહના વિમાનમથકનું નામ કુશક બકુલાના નામ પર રાખવામાં આવ્યું. તેઓ સંપ્રદાય સંત, અધ્યાપક, દેશભક્ત, લોકપ્રિય જનનેતા, સાચા બૌદ્ધ અને સૌથી વધારે એક મહાન ભારતીય હતા. તેમના બહુઆયામી, બહુ પ્રતિભાશાળી વ્યક્તિત્વનું સ્મરણ કરી આપણે તેમણે બતાવેલા માર્ગ પર આગળ વધી શકીએ. એ જ તેમને સાચી શ્રદ્ધાંજલિ હશે.